Liderul PSD, Marcel Ciolacu, un nou atac la adresa coaliţiei de la guvernare: "Este preocupată doar de tragerea la sorţi a funcţiilor".
Ciolacu: Meritocrația promisă s-a transformat într-un joc al păcănelelor de partid. El menționează că PSD va prezenta alternativa sa de buget al României. Judecătorii CCR au respins, miercuri, sesizarea Guvernului cu privire la legea pentru aprobarea rectificării bugetului de stat şi bugetului asigurărilor sociale de stat pe anul 2020.
Liderul PSD, Marcel Ciolacu, spune că guvernarea este preocupată doar de" tragerea la sorți a funcțiilor", iar "meritocrația promisă s-a transformat într-un joc al păcănelelor de partid"."Nimic pentru români, totul pentru ei! Școli închise. Fermierii și firmele românești lăsate de izbeliște. Salarii înghețate. Facturi mărite. Pensii reduse, deși CCR a reconfirmat astăzi ceea ce a spus în mod repetat anul trecut și anume că majorarea pensiilor cu 40% este constituțională. Dar guvernarea PeNeListo-USeRistă este preocupată doar de tragerea la sorți a funcțiilor, pentru a-și mulțumi clientela politică. Meritocrația promisă s-a transformat într-un joc al păcănelelor de partid", scrie pe Facebook Marcel Ciolacu.El menționează că PSD va prezenta alternativa sa de buget al României."Se plâng că nu au bani, dar niciun moment nu s-au gândit să găsească soluții. Pentru că ele există! PSD va prezenta alternativa sa de buget al României pentru a demonstra că bani pentru păstrarea nivelului de trai al românilor ar fi, dacă ei nu i-ar cheltui cu pilele și politrucii lor", conchide Ciolacu.Judecătorii CCR au respins, miercuri, sesizarea Guvernului cu privire la legea pentru aprobarea rectificării bugetului de stat şi bugetului asigurărilor sociale de stat pe anul 2020, care prevăd, printre altele, majorarea cu 40% a punctului de pensie, au declarat pentru MEDIAFAX surse oficiale.